Matthew Opoku Prempeh

Matthew Opoku Prempeh, (An haife shi 23 ga watan Mayu shekara ta alif 1968A.C) Miladiyya.likita ne kuma ɗan siyasa ɗan Ghana. Shi memba na New Patriotic Party ne kuma dan majalisa mai wakiltar mazabar Manhyia ta kudu a yankin Ashanti na Ghana. Tsohon Ministan Ilimi ne. An fi saninsa da NAPO. A halin yanzu shi ne Ministan Makamashi.

 Rayuwar farko da ilimi 
An haifi Prempeh a ranar 23 ga watan  Mayun shekarar 1968 kuma ya fito daga Pakyi No 2 a yankin Ashanti. Ya karanci ilimin halittar dan Adam da likitanci a Jami'ar Kimiyya da Fasaha ta Kwame Nkrumah, sannan ya ci gaba da karatun digiri na biyu a Cibiyar Kimiyyar Lafiya ta kasar Netherlands da Makarantar Gwamnati ta Kennedy a Jami'ar Harvard.

 Aiki 
Kafin zama majalisar, Prempeh ya taba zama shugaban kamfanin Keyedmap Security Services Limited daga shekarar 2004 zuwa shekarar 2009. Har ila yau, likita ne kuma ya taba zama memba a Kwalejin Likitoci da Likitoci ta kasar  Burtaniya daga shekarar 1999 zuwa shekarar  2003.

 Siyasa 

 Dan majalisa 
A matsayinsa na dan majalisar kasar Ghana, yana wakiltar Manhyia ta Kudu a Kumasi, wanda a da yake wakiltar Manhyia. A shekarar 2008 ne aka fara zabar sh

shi a majalisar dokoki kuma memba ne a New Patriotic Party. A shekarar 2016, an sake zabe shi da kuri'u 35,958, wato kashi 87.17% na kuri'un da aka kada a gundumar. Ya kasance memba na kwamitin lafiya da nadin mukamai. Prempeh ya tsaya takara a babban zaben kasar Ghana na shekarar 2020 a matsayin dan takarar majalisar dokoki a mazabar Manhyia ta Kudu, karkashin tutar New Patriotic Party kuma ya yi nasara da gagarumin rinjaye.

 Ministan Ilimi 
Shugaban kasar Nana Akufo-Addo ne ya nada shi a ranar 10 ga watan Janairun shekarar  2017 don zama ministan ilimi na Ghana. Ya yi aiki na tsawon shekaru 4 har zuwa 6 ga Janairu 2021 lokacin da wa'adin ofishin shugaban kasa da ministocinsa ya kare.

A watan Mayun 2017, Shugaba Nana Akufo-Addo ya nada Prempeh a matsayin wani bangare na ministoci goma sha tara da za su kafa majalisar ministocinsa. An mika sunayen ministoci 19 ga majalisar dokokin Ghana kuma kakakin majalisar Mike Ocquaye ya sanar. A matsayinsa na ministan majalisar ministoci, Prempeh yana cikin da'irar shugaban kasa kuma yana taimakawa a muhimman ayyukan yanke shawara a kasar.

Prempeh ya kuma ba da gudunmowa ga bangaren ilimi na kasar Ghana a matsayin ministan ilimi kamar inganta ababen more rayuwa da inganta ilimin sana'a da fasaha (TVET) da kuma jagorantar shirin gwamnati na ''FREE SHS''.

 Kwamitoci 
Prempeh memba ne na kwamitin tsaro da na cikin gida sannan kuma memba ne a kwamitin nadi.

 Rayuwa ta sirri 
Ya bayyana a matsayin Kirista kuma kane ne ga tsohon shugaban Ghana, John Kufuor. An sake shi.

A cikin watan Mayun shekarar  2022, wata ƙungiya mai suna Abokan NAPO sun gabatar da wasu kayan ilimi ga makarantu a mazabar Manhyia ta Kudu don bikin cikarsa shekaru 54 da haihuwa.

 Manazarta 

Category:Rayayyun mutane